# Аврен (Област Кърджали)

### от Уикипедия, свободната енциклопедия

  Вижте пояснителната страница за други значения на Аврен.

Аврен е село в Южна България. То се намира в община Крумовград, Област Кърджали.

Аврен (Област Кърджали)
Данни
Област: | Кърджали
Община: | Крумовград
Население: | 529 (13/09/2005)
Надм. височина: | ? м
Пощ. код: | 6930
Тел. код: | 03645
Геогр. положение: | 41° 21' сев. ш. 25° 43' изт. д.
МПС код: | `К`
Кмет или наместник
Димитър Антонов

Част от данните не са попълнени, но бихте могли да ги добавите.

## [редактиране] География

Село Аврен се намира в планински район, на около 4км. от държавната граница с Гърция. На 6-7 километра източно от селото се намира с.Черничево, a на около 4 километра в западна посока - с.Девесилово.

## [редактиране] История

Най-старите местни жители, които са установени, са траките. В района на селото има материални следи от античната тракийска цивилизация. Открити са две могили - едната е в местността Тумбата, а другата край старото християнско гробище, - които са разкопавани и ограбени. През Средновековието в Южните Родопи населението е било българско и християнско. По устно предание е известно, че старото българско име на село Аврен е Бели пран. В османската епоха cелото е преживяло период на насилствена ислямизация, било е разорено и след това издигнато отново в близост до останките от старото поселище. Населението е българско по произход и език, но принадлежи към две вероизповедания - християнство и ислям. В края на 19в. жителите на селото се включват в борбата за църковна независимост на българите - християни в Ивайловградския край, заедно със съседите си от село Черничево. В началото на 20в. авренци и черничевци изграждат тайни комитети на ВМРО и служат като куриери на освободителната организация - деяние, което съвременникът и по-късно историк на тези събития Христо Караманджуков оценя като пример за голяма смелост, защото двете български села били обкpъжени от плътна мюсюлманска маса. През 1913г., когато е извършено известното разорение на тракийските българи /описано от акад. Любомир Милетич в "Разорението на тракийските българи"/, някои от жителите - мюсюлмани на Аврен участват в избиването на християни. Характерното, което споменава изследователят на местната история д-р Ламбо Колев, е, че тези доброволно включили се в башибозука местни жители са избивали повече хора в съседното Черничево, отколкото в собственото си село.

## [редактиране] Културни и природни забележителности

## [редактиране] Редовни събития

Всяка година в последната седмица на месец Септември се провежда традиционен селски събор.

## [редактиране] Други

Д-р Ламбо Станков Колев, родом от с.Аврен, днес жител на гр.Хасково, е автор на селищната монография "Аврен", която проследява историята и развитието селото от древността до 80-те години на 20в.

Колев, Ламбо - Аврен, изд. на Отечествения фронт, София, 1991г.

## [редактиране] Външни препратки

Тази статия, свързана с населено място в България, е все още мъниче. Можете да помогнете на Уикипедия, като я редактирате и я разширите.
Взето от „http://bg.wikipedia.org../../../%D0%B0/%D0%B2/%D1%80/%D0%90%D0%B2%D1%80%D0%B5%D0%BD_%28%D0%9E%D0%B1%D0%BB%D0%B0%D1%81%D1%82_%D0%9A%D1%8A%D1%80%D0%B4%D0%B6%D0%B0%D0%BB%D0%B8%29_2901.html“.

Категории: Мъничета за селища в България | Села в Област Кърджали

##### Views

- Статия
- Беседа
- Текуща версия

##### Търсене